section_heading: Poslijeratne godine (1952. – 1967.)
paragraph_text: Ubrzo nakon završetka rata, novi režim nije trpio stripove i zabranio je njihovo izdavanje. Obrazloženje je bilo da su stripovi proizvod kapitalizma. Međutim, nakon pada sovjetskog utjecaja u Titovoj Jugoslaviji, a naročito poslije sukoba sa Staljinom i perioda Informbiroa, zabrane vezane za kulturu počele su slabiti. Prvo je počelo s karikaturama i animiranim filmovima, a nešto kasnije počelo se s objavljivanjem stripova u različitim izdanjima.